Hans W. Geißendörfer

Hans Wilhelm Geißendörfer (naskiĝis la 6-an de aprilo 1941 en Augsburg je la nomo Wilhelm Max Geißendörfer) estas germana reĝisoro, scenaristo kaj filmproduktisto.

 Vivo 
Inter la jaroj 1962 kaj 1967 li studis germanistikon, teatrosciencon, psikologion kaj afrikajn lingvojn. En 1971 li kun aliaj scenaristoj-filmproduktistoj de la skolo de "nova germana kino" Neuer Deutscher Film) fondis la Filmverlag der Autoren. Lia filmo Die gläserne Zelle ("la vitra ĉelo") en 1979 estis nomumita pri la Akademia Premio en la kategorio de plej bona eksterlanda (neusona) filmo.

En 1982 li fondis sian propran filmproduktan societon, nomata Geißendörfer Film- kaj Fernsehproduktion GmbH, mallonge gff GmbH. Ĝi ekde la jaro 1985 kunlabore kun la okcidentgermana televida korporacio WDR produktas la unuan germanian plurjaran televidan serion Lindenstraße - dumtempe li ankaŭ reĝisoris la serion.

En publikaj prezentiĝoj li ĉiam havas malgrandan, malhelan lanan ĉapon sur la kapo - iom simile al juda kipao. Laŭ propra informo li post forta infanaĝa inflamo ricevis la kuracistan konsilon ĉiam porti kapveston, kaj la nunan ĉapon inspiris la filmo One Flew Over the Cuckoo's Nest (Iu flugis super la kukola nesto), en kiu la ĉefrolulo Jack Nicholson havis similan modelon.

 Filmaro (elekto) 
 1970: Jonathan
 1970: Der Fall Lena Christ
 1970: Eine Rose für Jane
 1971: Carlos
 1973: Marie
 1973: Die Eltern
 1974: Periham – die zweite Chance
 1976: Lobster
 1976: Sternsteinhof
 1976: Die Wildente
 1978: Die gläserne Zelle
 1979: Theodor Chindler
 1982: Der Zauberberg
 1984: Ediths Tagebuch
 1989: Bumerang-Bumerang
 1992: Gudrun
 1993: Justiz
 2005: Schneeland
 2006: 6 Tage - 6 Genres
 2007: Zelle
 2008: Selbstgespräche
 2011: In der Welt habt ihr Angst
 2011: Sommer der Gaukler

 Premioj 
 1970: Germana Filmpremio:Filmband in Silber (nova reĝisora talento) por la filmo Jonathan
 1970: Preis der 15 (deutschen Filmkritiker) por la filmo Jonathan kiel plej bona unua filmo
 1976: Filmband in Silber por la filmo Sternsteinhof 1978: Filmband in Gold por la filmo Die gläserne Zelle 1979: nomumiĝo pri la Akademia Premio en la kategorio de plej bona eksterlanda (neusona) filmo por la filmo Die gläserne Zelle 1982: Filmband in Silber por la filmo Der Zauberberg 1988: premio Bambi por la filmo Lindenstraße 1998: Goldene Kamera por la filmo Lindenstraße 2001: Adolf-Grimme-premio en oro
 2005: Kompassnadel de la organizaĵo Schwules Netzwerk 2005: DVD Champion en der kategorio Lifetime Achievement Award'' por sia tuta verkaro

 Eksteraj ligiloj 


 informoj pri li en la retejo filmportal.de
 oficiala retejo
 intervjuo kun Hans W. Geißendörfer en la retejo de la sudokcidentgermana radia kaj televida korporacio SWR 
 biografio de li en la germanlingva retejo Who’s Who


Kategorio:Filmoreĝisoroj
Kategorio:Kinproduktoroj
Kategorio:Germanaj reĝisoroj